Éyə a kɔ́bɔ̄ ná, Ǹtondôbə Zambá wama: Kələ́ ai é bān míńtómbá bítsígā bá á mə̄dîga; 5ébá yā bə́ kūs bɔ̄ báwē təge bələ éndə̄gə́lə́, ású tē, ébá yā bákuan bákɔ̄bɔ nâ: "Ngǎŋ ai Zambá: ma nyɔ́ mə̄ bíg ya !" Bənɔ́ni bə́ bə̄lə́ kig tɔ mǎn ngɔ́l ziŋ ai bɔ́. 6Amú māyǐ kīg fə bǎd yēn bǒd yā sí ndon ngɔ́l, Ǹtondôbə énye a kɔ́bɔ. Amú, ma nyɔ́ māyi sɔ́ və̄ bod, anə́ ényɔ́lɔ̄ á mɔ́ mə́ ényɔ́ ḿbɔ̄g ai á mɔ́ mə́ ńkúkúmá wōē. Miǹkúkúmá myâyi ndáman sí, mə təge bɔ́ kode á mɔ́ mábán. 7Ńdɔ mə ngákə ai bǎn míńtómbá bítsígā á mə̄dîga ású m̀fí bəkuǎn bikabilí, ńdɔ mə ngátɔ́i miǹtum míbɛ̄; mə yolé ḿbɔ̄g dzwé nâ: "Mvama", éví m̀bɔ́g "Elada", mə̌ ngakə ai bǎn míńtómbá á mə̄dîga. 8Ńdɔ mə ngátsíg bə̄nɔ́nī bə́lɛ́ á ngɔn dzyǎ. Hədá bǎn míńtómbá bə́ ngátsag ma á ńnə̄m, ḿfág wábán bɔ̂ bə́ ngavínī fə ma. 9Ńdɔ mə ngádzó, ma nâ: "Mǎyǐ kīg fə bǎd kə ai mína á mə̄dîga, ényɔ́ ā yi nâ a wú, á wuág ! Ényɔ̄ ā yi nâ á dzáŋ á dzáŋá; bíyə́m byáyi lígi bí dzâg miǹson mí ébí bīvɔ̄g !" 10Ńdɔ̄ á mə̄ ngábódo ǹtúm wáma "Mvama", mə búgú wā, nə́ mə́ tsam élad amvóé yā Ńtondôbə a ngátindi ai məyɔŋ mə́sə. 11Ńdɔ fɔ́ɔ́ é ngátsamban amǒs tē, ńdɔ̄ bəkuǎn bikabilí yā bə́ bəbəg̣ə ma bə́ ngáyəm nâ dzǎm tē lə́ ngábə́ ébūg Ńtondôbə. 12Ńdɔ mə ngádzó ai bɔ́ nâ: "Ngə́ myādiŋ váán ma mân máma, ngə́ myādǐŋ kig mǐ dzōgé." Ńdɔ̄ bə́ ngávəg mân máma: miǹsaŋ mí mɔ̄ní mə̄wóm mə́lɛ́.